Halmvepser

Athetocephinae
 Cephinae

Halmvepser hører til blant plantevepsene og er en overfamilie innen ordenen vepser. De finnes på steder der  gress og korn vokser. Larvene lever av å gnage i stilken og stammen til ulike planter. Livssyklusen er vanligvis ett år.

 Utseende 
Halmvepser er mellom 4 og 26 millimeter lange.  Men de fleste artene er under 14 millimeter lange. Kroppen er slank, uten en innsnørt «midje». Fargen er vanligvis mørk, svart, men flere arter har gule flekker og bånd på bakkroppen. Hunnen har et kort, men kraftig eggleggningsrør.

Vingene er klare eller svakt røykfarget. Vingemerket og årenettet er tydelig. Vingespennet er mellom 4 og 25 millimeter.

Hodet er like bredt som brystet. Pannen er vanligvis skinnende (blank). Antennene er trådformet og har mellom 16 og 30 ledd.

Larvene er lange og slanke, uten bukføtter.

 Levevis 
Halmvepser finnes på gressenger og kornåkrer, steder der larvene kan utvikles. Flygetiden er tidlig om sommeren.

Hunnen legger eggene rett på næringsplanten.  Plantevepser skjærer et snitt i plantens stilk, hvor hun plasserer egget.  Stilken lukker seg omkring egget, som er beskyttet mot predatorer og dårlig vær.

Larven er radikalt forskjellige fra de voksne, både i levevis og i kroppsbygning. Den lever av å gnage seg nedover inne i stilken på  gress og korn. Noen arter lever i tynne stammer på busker.

Halmvepser tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) 
vepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppestadiet finner sted inne i stilken på planten og puppeperioden varierer etter temperaturen.

 Skadedyr 
Enkelte arter av halmvepser er skadedyr på korn.

 Utbredelse 
Halmvepser finnes hovedsakelig  på den nordlige halvkule. Finnes også i Norge

 Systematisk inndeling 
Halmvepser (Cephidae) er i tradisjonell systematikk plassert i gruppen plantevepser, men denne regnes ofte som en parafyletisk gruppe. Det vil si at gruppen Cephoidea  er av søstergruppeneTree of Life Web Project. 1995. Hymenoptera. Wasps, ants, bees, and sawflies. til stilkvepsene, slik at stilkvepsene stammer fra plantevepsene.

 Vepser (Veps, humler og maur) (Hymenoptera) 
 delgruppe plantevepser (Symphyta)  parafyletisk gruppe
 overfamilie Cephoidea 
 familie halmvepser (Cephidae) 
 delgruppe Athetocephinae
 slekt Athetocephus Benson, 1946
 delgruppe Cephinae 
 slekt Janus Stephens, 1835 
 Janus luteipes (Lepeletier, 1823) - finnes i Norge
 slekt Hartigia Schiødte, 1838 
 Hartigia xanthostoma (Eversmann, 1847)  - finnes i Norge
 Hartigia linearis (Schrank, 1781) 
 Hartigia nigra (Harris, 1776) 
 slekt Cephus Latreille, 1802 
 Cephus brachycercus Thomson, 1871  - finnes i Norge
 Cephus cultratus Eversmann, 1847 
 Cephus fumipennis Eversmann, 1847 
 Cephus nigrinus Thomson, 1871  - finnes i Norge
 Cephus pygmeus (Linnaeus, 1767)  - finnes i Norge
 Cephus brachycercus Thomson, 1871 
 Cephus spinipes (Panzer, 1801)  - finnes i Norge
 slekt Trachelus Jurine, 1807 
 Trachelus troglodyta (Fabricius, 1787)  - finnes i Norge
 slekt Calameuta Konow, 1896 
 Calameuta filiformis (Eversmann, 1847)  - finnes i Norge
 Calameuta pallipes (Klug, 1803)  - finnes i Norge
 Calameuta filum (Gussakovskij, 1935)

 Referanser 

 Kilder 
 Lønnve, Ole J. 2007. The sawfly Janus luteipes (Lepeletier, 1823) (Hymenoptera, Cephidae) in Norway. Norwegian Journal of Entomology 54: 49-50.
 Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
 Halmvepser – www.nic.funet.fi/
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40. 

 Eksterne lenker 

 Norges veps, maur, humler og bier – foreløpig bare om maur. 
 Norsk Entomologisk forening – for deg som vil lære mer om insekter.

Kategori:Vepser
Kategori:Skadedyr